Abhijeet Gupta ja Harika Dronavalli – 2008. aasta juunioride maailmameistrid (pärast autasustamist)
Esimene juunioride maailmameister (1951) Borislav Ivkov
Meeste seas ainus kahekordne juunioride maailmameister Şəhriyar Məmmədyarov
Nino Hurtsidze
Harriet Hunt
Zhao Xue
**Juunioride male maailmameistrivõistlused** (inglise keeles *World Junior Chess Championship*) on kuni 20-aastaste maletajate maailmameistrivõistlused males. 

Neid peetakse Rahvusvahelise Maleliidu (FIDE) egiidi all alates 1951. aastast. Aastatel 1951–1973 korraldati tiitlivõistlusi iga kahe aasta tagant, 1973. aastast toimuvad juunioride MM igal aastal. 1983. aastast peetakse naistele eraldi turniir.

1987. aastast korraldatakse meeste (lahtiseid) ja naiste turniiri koos samas paigas ja samal ajal. Mängitakse šveitsi süsteemis. Iga FIDE liige võib meistrivõistlustele saata ühe, korraldajariik kaks osavõtjat. 

Esimestel aastakümnetel sai juunioride MM-i võitja rahvusvahelise meistri (naiste turniiri võitja naiste rahvusvahelise meistri) nimetuse, tänapäeval antakse võidu eest vastavalt rahvusvahelise suurmeistri ja naiste suurmeistri nimetus. Teisele ja kolmandale kohale tulnud mängijad saavad vastavalt rahvusvahelise meistri ja naiste rahvusvahelise meistri nimetuse.

Maleajaloos on vaid neli maletajat, kes on tulnud nii juunioride kui ka absoluutseks maailmameistriks: Boriss Spasski, Anatoli Karpov, Garri Kasparov ja Viswanathan Anand. Ainsana naisjuunioride maailmameistritest on ka naiste maailmameistriks tulnud Zhu Chen.

Oktoobris 2019 peeti New Delhis järjekordsed juunioride maailmameistrivõistlused.

Juunioride maailmameistreid
---------------------------

Lisaks Boriss Spasskile (1955), Anatoli Karpovile (1969), Garri Kasparovile (1980) ja Viswanathan Anandile (1987) on maailmameistriks tulnud Borislav Ivkov (1951), Helgi Grétarsson (1994), ainus kahekordne juunioride maailmameister Şəhriyar Məmmədyarov (2003, 2005), Ahmed Adly (2007), Lu Shanglei (2014), Aryan Tari (2017) ja paljud teised (kokku on aastatel 1951–2018 maailmameistriks tulnud 57 maletajat).

1981. aastal Méxicos tuli juunioride maailmameistriks Ognjen Cvitan, kes edestas hõbemedali võitnud Jaan Ehlvesti poole punktiga. Kolmanda koha sai Nigel Short.

1994. aastal Brasiilias Matinhoses toimunud juunioride MM-i lahtisel turniiril võitis Sofia Polgár hõbemedali (ta jäi maailmameistriks tulnud islandlasest Helgi Grétarssonist maha 0,5 punkti).

Naisjuunioride maailmameistrid
------------------------------

| Jrk nr | Aasta | Toimumise koht | Maailmameister | Riik |
| --- | --- | --- | --- | --- |
| 1. | 1982 | Senta | Agnieszka Brustman | Poola |
| 2. | 1983 | México | Fljura Hasanova | Nõukogude Liit |
| 3. | 1985 | Dobrna | Khethevan Arahhamia | Nõukogude Liit |
| 4. | 1986 | Vilnius | Ildikó Mádl | Ungari |
| 5. | 1987 | Baguio | Kamilė Baginskaitė | Nõukogude Liit |
| 6. | 1988 | Adelaide | Alissa Galljamova | Nõukogude Liit |
| 7. | 1989 | Tunja | Khethino Kahhiani | Nõukogude Liit |
| 8. | 1990 | Santiago | Khethino Kahhiani | Nõukogude Liit |
| 9. | 1991 | Mamaja | Nataša Bojković | Jugoslaavia |
| 10. | 1992 | Buenos Aires | Krystyna Dąbrowska | Poola |
| 11. | 1993 | Kozhikode | Nino Hurtsidze | Gruusia |
| 12. | 1994 | Matinhos | Zhu Chen | Hiina |
| 13. | 1995 | Halle | Nino Hurtsidze | Gruusia |
| 14. | 1996 | Medellín | Zhu Chen | Hiina |
| 15. | 1997 | Żagań | Harriet Hunt | Suurbritannia |
| 16. | 1998 | Kozhikode | Hoang Thanh Trang | Vietnam |
| 17. | 1999 | Jerevan | Maria Kouvátsou | Kreeka |
| 18. | 2000 | Jerevan | Xu Yuanyuan | Hiina |
| 19. | 2001 | Ateena | Humpy Koneru | India |
| 20. | 2002 | Goa | Zhao Xue | Hiina |
| 21. | 2003 | Naxçıvan | Nana Dzagnidze | Gruusia |
| 22. | 2004 | Kochi | Jekaterina Korbut | Venemaa |
| 23. | 2005 | İstanbul | Elisabeth Pähtz | Saksamaa |
| 24. | 2006 | Jerevan | Shen Yang | Hiina |
| 25. | 2007 | Jerevan | Vera Nebolsina | Venemaa |
| 26. | 2008 | Gaziantep | Harika Dronavalli | India |
| 27. | 2009 | Puerto Madryn | Soumya Swaminathan | India |
| 28. | 2010 | Chotowa | Anna Muzõtšuk | Sloveenia |
| 29. | 2011 | Chennai | Deysi Cori | Peruu |
| 30. | 2012 | Athens | Guo Qi | Hiina |
| 31. | 2013 | Kocaeli | Aleksandra Gorjatškina | Venemaa |
| 32. | 2014 | Pune | Aleksandra Gorjatškina | Venemaa |
| 33. | 2015 | Hantõ-Mansiisk | Natalija Buksa | Ukraina |
| 34. | 2016 | Bhubaneswar | Dinara Säduakasova | Kasahstan |
| 35. | 2017 | Tarvisio | Žansaja Äbdimälik | Kasahstan |
| 36. | 2018 | Gebze | Aleksandra Maltsevskaja | Venemaa |
| 37. | 2019 | New Delhi |  |  |

* Elisabeth PähtzElisabeth Pähtz
* Shen YangShen Yang
* Soumya SwaminathanSoumya Swaminathan
* Natalja BuksaNatalja Buksa
* Deysi CoriDeysi Cori
* Aleksandra GorjatškinaAleksandra Gorjatškina

Vaata ka
--------

* Noorte maailmameistrivõistlused males
* Euroopa juunioride meistrivõistlused males

Viited
------

1. ↑  World Junior Chess Championship-2019. delhichess.com